# Neige Sinno

Neige Sinno (Vars, 22 de maig de 1977) és una novel·lista, traductora i professora d'universitat francesa que resideix a Mèxic.

## Trajectòria

Neige Sinno va néixer a Vars i el seu pare és d'origen libanès. Durant la seva infància i adolescència al departament dels Alts Alps, va ser violada pel seu padrastre des dels 7 fins als 14 anys. L'any 2000 va presentar una denúncia amb la seva mare i se'l va condemnar a nou anys de presó.
Després d'estudiar als Estats Units d'Amèrica i a Mèxic, es va doctorar amb una tesi sobre literatura titulada «L'écriture de l'inquiétude dans les nouvelles de Raymond Carver, Richard Ford i Tobias Wolff». Més endavant, va col·laborar amb l'autor de còmics Edmond Baudoin i va publicar el seu primer treball el 2007, un recull de contes sota el títol de La vie des rats. Després va publicar un assaig sobre les figures del lector, titulat Lectores entre líneas: Roberto Bolaño, Ricardo Piglia i Sergio Pitol, que li va permetre guanyar el premi Lya Kostakowsky. La seva primera novel·la, Le camion, va arribar a les llibreries el 2018.
L'any 2023, el seu llibre Trist tigre va causar una notable impressió i va sacsejar el panorama literari francès. El 15 de novembre de 2023, Sinno va anar a Ploërmel per a oposar-se a la retirada de Trist tigre d'un institut catòlic de la localitat: «Eliminar un llibre sobre l'incest d'una biblioteca és una violència més que fomenta el silenci. En un institut de 1.700 alumnes, aquest tipus de maltractament afecta 170 adolescents, i aquesta xifra és sorprenent».

## Referències

* 1 2 «Neige Sinno - La biographie de Neige Sinno avec Gala.fr» (en francès). Gala.fr. [Consulta: 7 maig 2024].
* ↑ «Neige Sinno : « Ce sont mes lectures qui m'ont amenée au Mexique »» (en francès). Livres Hebdo. [Consulta: 10 abril 2024].
* ↑ «"Neige", c'est l'adorable prénom du premier bébé né au Forest de Vars depuis 47 ans». Le Dauphiné libéré, 3 juin 1977..
* ↑ Georgia Makhlouf. «Neige Sinno : « Je n’ai jamais confiance dans le langage »», 7 décembre 2023. [Consulta: 10 avril 2024].
* ↑ «Triste tigre : Neige Sinno autopsie l’inceste dont elle a été victime» (en francès). Mediapart. [Consulta: 5 setembre 2023]..
* ↑ «Neige Sinno, Triste Tigre» (en francès). fabula.org, 17-08-2023. [Consulta: 14 desembre 2023]..
* ↑ «Neige Sinno, "triste tigre" sur papier» (en francès). Libération. [Consulta: 5 setembre 2023]..
* ↑ «Triste Tigre, de Neige Sinno : le feuilleton littéraire de Tiphaine Samoyault» (en francès). Le Monde.fr, 24-08-2023 [Consulta: 5 setembre 2023]..
* ↑ «Neige Sinno - La biographie de Neige Sinno avec Gala.fr» (en francès). Gala.fr. [Consulta: 14 desembre 2023]..
* ↑ Sinno, Neige. «L' écriture de l'inquiétude dans les nouvelles de Raymond Carver, Richard Ford et Tobias Wolff» (livre). theses.fr. Aix-Marseille 1, 01-01-2005. [Consulta: 14 novembre 2023]..
* ↑ «Amatlan» (en francès). L’Association. [Consulta: 5 setembre 2023]..
* ↑ Sandrine Bajos. «Neige Sinno et Alice Renard : pourquoi ces deux inconnues sont les révélations de la rentrée littéraire». Le Parisien, 07-10-2023. [Consulta: 22 octubre 2023]..
* ↑ «A Ploërmel, en Bretagne, une censure et des tensions autour de Neige Sinno, autrice de « Triste tigre »» (en francès). Le Monde.fr, 16-11-2023 [Consulta: 19 novembre 2023].